
	Tilstedet
	Klasse
	FAU
	Vara FAU

	Ja
	1. Trinn
	Serina Dybesland
	Marie Vågenes

	Ja
	1. Trinn
	Turid Tønnessen Lie
	Tina Kristensen

	Ja
	2.trinn
	Karoline Wadseth Aase
	Tone Gustavsen

	Ja
	2.trinn
	Hallvard Furhold Moen
	Therese Bjerke

	Ja
	3a
	Inger Lovise Eikestøl Omland
	Susanne Seljåsen Flak

	Ja
	3b
	Kristina Berg Gumpen
	Ruben Finsådal

	-
	4a
	Marie Vågenes
	Anne Mai Myren

	Ja
	4b
	Øyvind Fagerli
	Charlotte Wilberg Eriksen

	Ja
	5a
	Reidun Hagir Bilstad
	Ivanna Toth

	Ja
	5b
	Jorunn Kristiansen
	Ronja Gustavsson

	Ja
	5c
	Torill Simonsen
	Hamza Albaidaq

	Ja
	6a
	Thomas Jensen
	Rune Falkum

	Ja
	6b
	Tor Marius Markussen
	Silje Vinsevik Smidsrød

	Ja
	7a
	Torunn Helén Helgheim
	Tor Arild Esperås

	Ja
	7b
	Natalie Larsen
	Marte Utenhå

	Ja
	7c
	Caroline Berntzen
	Rose Gundersen


[bookmark: _qzmgeeosua4q]Saksliste
· Godkjenning av innkalling og saksliste
Godkjent

· Valg av leder, nestleder og sekretær for FAU 26/27
· Leder Reidun Hagir Bilstad
· Nestleder Hallvard Furhold Moen
· Sekretær Natalie Larsen

· Kort informasjon fra skolens ledelse v/ Elin Knutsen 
· Status oppstart 
· Det ble gjort en god jobb i forkant. Elevene fra begge skoler møttes på forhånd. Lærerne har hatt mange treffpunkt. Forberedelsene på trinnene har vært bra. Elevene slipper inn 10 min før det ringer inn. Fokus på å knytte relasjoner mellom elever og lærere. Mange har funnet nye venner og funnet sin plass i de nye klassene. Mye aktivitet i klatrestativene i friminuttene. De fra Rosseland melder at de har blitt tatt godt imot. Rosseland lærerne har ny arbeidsplass, med nye rutiner. Det er litt slitsomt å starte på nytt, men det går seg til. Mest fokus på å følge med, undersøke og å gripe inn. 
· SFO har i år mange barn, og mange flere enn i fjor. Det har vært en hektisk oppstart. Mange 1.klassingene og mange å bli kjent med og lære navn på. Rosseland og Tunballen har ulik erfaring med SFO, og nå jobbes det med å finne en ny felles måte med god struktur. Voksenstyrte aktiviteter gir mindre konflikter. SFO teller elevene hvert 30min. Mange blir hentet samtidig, som kan bli litt kaotisk. Veldig annerledes for en del, men fremdriften er god. 
· 6-trinn syns det er vanskelig å vite hvem som er kontaktlærer. Mange ulike grupper i ulike timer. Ved flere klasser blir det mindre mulighet for deling. 2.trinn skal også få kontaktlærer snart. De har hatt litt felles. Trinnene løser gruppeinndeling på forskjellig måte.
· Til fredag 11.sept er det innspilling av Blimed-dans. Rektor ønsker å ha med en gjeng fra FAU og foreldre til å bli med på en liten snutt. Rektor sender ut tidspunkt, og så prøver vi å få med så mange som mulig.

· Gjennomgang og evt status av saker fra tidligere møter
· Bussituasjonen
· Mange er skuffet over busstilbudet. Både skolebusser og rutebusser. Bussene kommer seint, stopper ikke og er fulle. Noen stopp-knapper inni bussene virker ikke. Det er et krav at barn med rett på skolebuss også har krav på sitteplass med sele. Det er det ikke med dagens situasjon. Ofte må selv 1.klassinger stå på bussen. Og med så fulle busser kan ikke barna ha med seg venner hjem, ettersom det ikke er plass på bussene.
· Det er mye tull på busstoppet ved rådhuset på Nodeland. Barn har krav på en trygg skolevei, men det oppleves ikke trygt når barna ser slossing og halvnakne narkomane på busstoppene. Kunne det vært mulig med en bussvakt fra kommunen på busstoppet rundt skolestart.
· Vi ønsker også en klage-ABC i hvordan klage og til hvem når vi reagerer på hendelser i forbindelse med buss og skolevei. Kanskje rektor kan hjelpe med det. Jo flere som klager til riktig instanser, jo større sannsynlighet at det blir gjort noe.
· Rismyr er veldig misfornøyd med det manglende tilbudet. Akt mener det er falsk trygghet å lage gangfelt på Rismyr. Som betyr at små barn må krysse veien på egenhånd. Det hadde vært mye bedre å sette opp en minibuss til å hente Rismyr-elevene.

· Årshjulet
· Her er det en del endringer, og må derfor oppdateres. Alt som angår 17.mai er flyttet fra 6.trinn til Greipstad IL og ungdomskolen. Men FAU oppstart, byttedag og felles foreldremøte blir stående.

· Byttedagen
· På Rosseland leverte man inn klær og fikk lodd, og brukte loddene for å handle for. Det er nok for mange elever på Tunballen, til at den ordning går, men kult konsept. Vi ønsker å utvide området for byttedagen, slik at klær og utstyr til 1-4.klasse er i gymsalen, og 5-7.klasse i foajeen. Da får vi spredt ut både klær og folk. Vi kan gjerne oppfordre klassene til å ha kake og sosialt, men at det er valgfritt og at klassene kan avtale om de ønsker å treffes i forbindelse med byttedagen. Vi ønsker å fortsette tradisjonen om at 7.trinn hjelper til med å sette opp bord og sortere klær i forkant av eventen. Ønsket tidspunkt: Midten av april. Komité: Thomas Jensen og Jorunn Kristiansen. Rektor har noen maler og skriv som har blitt brukt tidligere. 

· Felles foreldremøte
· Fjorårets felles foreldremøte med Barnevakten som foredragsholder var utrolig bra, men dårlig oppmøte. Kanskje fordi det var 1-7.trinn samlet, selv om behovene er forskjellig på så stort alderssprik. Dette skoleåret ønsker vi å ha to felles foreldremøter, der det ene er for 1-4.trinn og det andre for 5-7.trinn. Vi ønsker å leie Sygna igjen, og bruke Barnevakten med tema skjerm. Ønsket tidspunkt: Februar. Vi vil høre med rektor om mulighet til dette, med tanke på den økonomiske kostnaden på totalt 12.000,- Komité: Hallvard Furhold Moen og Kristina Berg Gumpen.

· Eventuelt
· Faddere
· Fadderordningen har ikke fungert. Det har vært lite info, og det startet for seint. Mange i 4.trinn gledet seg veldig til dette og måtte vente 1,5 uke før de fikk vite hvem de var fadder for, og etter det har de vært sammen en gang. Vi ønsker at det starter tidligere neste år, og med litt mer plan i hva det innebærer.

· Toalettkapasitet
· Lærerne mener at det er nok. I 2013 var Miljø og helsetilsyn på skolen, og rapporterte at toalettsituasjonen ikke var god nok. De sier at det normalt sett skal være 1 toalett pr 20 elev. Det er det ikke på småtrinnet. Der er det ca 1 toalett pr 30 elev. Noen opplever at toalettene er skitne, dårlig lydisolerte og at det ofte er kø. Det kan være upraktisk å ha en guttedo og en jentedo på trinnet, når det ikke er jevn kjønnsfordeling. Vi ønsker å melde inn at vi syns at det er for få. På 1.trinn er toalettpapiret langt unna toalettet, og det vil være vanskelig for barna å strekke seg til det. Her ønsker vi en bedre løsning, slik at 1.klassingene enkelt kan bruke toalettpapiret. Øyvind Fagerli melder inn saken.

· Oppstart SFO
· FeireSFO var svært kaotisk og langt ifra den standarden vi forventet, første dag møtte elevene på SFObasen, men det var ikke vann og kjøkkenet skulle byttes ut, så på dag to ble de sendt til 4.klasse sin base. Ansatte var ikke informert, og det tok lang tid før foreldre fikk informasjon. Uka etter ble brukt til å flytte og rigge, flytte pulter mellom ungene, kommunebiler kjørte sikksakk mellom ungene i skolegården, Ingenting var klart og ingen tar ansvar. Roy Viken beklaget. Info kom ut seint. Skriftlig fredag ettermiddag. Men infoen burde vært med en gang. Liten info om hvor lang tid ting tar. Og overgangen fra SFO på 4.trinn sin base til vanlig SFO skjedde også veldig plutselig, uten informasjon.
· SFO-leder kunne gjerne vært på foreldremøte for 1-2.trinn

· Reaksjoner på 1. skoledag 
· Mange foreldre på 1.trinn reagerer på hvordan skolen håndterte 1.skoledag. Oppmøte med flaggstangen var fint. Elevene ble delt i grupper for å puljevis bli fulgt inn i klasserommet, der foreldre kan ta bilde ved skolepulten, si hade og gå. Det ble tydelig sagt at foreldre måtte være effektive med å komme seg av gårde, og at elevene skulle starte med frilek. Foreldre fulgte inn i klasserommet, men der var det ingen lærere. De stod på gangen. Dette skapte usikkerhet hos foreldre, som igjen smitter over på barna. Ikke alle barn er komfortable med å bli levert på et ukjent sted, med ukjente mennesker og lite beskjeder. Mange elever gråt og klamret seg fast i foreldrene. Dette ble en kjip opplevelse for mange. Noen savnet opprop og håndhilsing.
· Siste skoledag på Rosseland, ble alt utstyr hentet og fraktet til fojeen. Der ble det stående gjennom sommeren, som gjorde at oppstarten var et flyttekaos med mye flytting av utstyr. 
· Når man har planlagt så mye i forkant, for å få en fin og rolig start, er det kjipt at det ble så mye kaos og lite informasjon i starten. 

· Parkeringsplassen
· Selv med gode forberedelser har det vært en del kaos på parkeringsplassen også. Situasjonen er bedre nå, enn før sommeren. Men nå har vaktholdet stoppet, og vi får se om rutiner sklir ut. Vi er også skeptisk til at barnehagebarna må krysse to kjørefelt, selv om de blir fulgt at foreldre. Noen har flere barn i barnehagen, og det kan være vanskelig å følge flere samtidig når biler kommer i full fart. 

· Timeplanutsending (visma, nettside, papir)
· Rektor ønsker at vi prater om hvordan timeplanen sendes ut. Det er mye for lærerne å legge ut på nettsiden, visma og printe ut. Er det nødvendig med 3 platformer? Vi ønsker nettside for alle og papir for de mellomtrinnet i tillegg. 
· Det kunne gjerne vært en informasjonskanal på Visma, istedenfor samtale med mange ulike lærere. Med dagens situasjon er det vanskelig å finne igjen informasjon, ettersom det er et samtaletråd, og det varierer hvilken lærer som sender det ut.

· Klistermerker/Skattejakt
· Noen elever (f.eks Rismyr) syns det er skummelt å gå til bussen, og derfor ikke kan være med på klistermerkeordningen. For mange var det utrolig gøy å samle klistermerker. Men det blir og mye søppel, klistermerkene brukes til mye annet enn det som er meningen og arkene kastes rundt. Kunne vi heller kombinert klistermerker med beintøft? Eller at de deles ut på skolen? De yngste synes nok det er gøyere enn de eldste. Kunne gjerne hatt noe mer miljøvennlig.

· Hjertesoner
· Vanskelig sammarbeid på grunn av voksenkjeft. Vi ønsker dropp off sone ved Lonebakken, og prøver fortsatt å få til dette.

· Skolegården
· Noen reagerer på at elevene kan gå fritt, slik at de minste kan gå på de store sitt område. De to første ukene var det ikke lov, og man måtte holde seg på sitt område. De voksne følger ofte med de yngste, når de går i grupper over på det store området. Skolen ønsker åpen skolegård for å ufarliggjøre de store elevene, og mange er flinke til å leke sammen på kryss av alder. Og blir f.eks noen av de store for voldsomme blir de sendt over på området til mellomtrinnet. Det er vakter i hele skolegården som sender elevene i riktig retning når det ringer inn. Elevene har ikke lov til å gå til barnehagen, eller leke ved broa over veien. Det var en hendelse der noen elever kastet en stor stein ned fra broa. Dette blir tatt tak i.

· Brannalarm
· En dag nylig gikk brannalarmen, fordi en elev trykket på den. For noen elever ble det en skremmende opplevelse. Noen foreldre reagerte på at skolen ikke sendte ut melding om dette, selv om det ikke var en planlagt brannøvelse. Noen elever hadde gym og stod i dusjen, da alarmen gikk. En slik situasjon er en gylden mulighet for skolen til å gå igjennom sine egne rutiner når det skjer noe uforutsett, både evakuering og varsling. Rektor foreslår at de som reagerer kan ta kontaktlærerne, slik at de kan følge opp, og at kontaktlæreren kan sende ut informasjon hvis foreldrene ønsker det.

Dersom noen ønsker å ta opp saker under Eventuelt eller legge til nye punkter på sakslista, send meg gjerne forslag så kjapt som mulig. Gi beskjed til vara asap dersom du ikke kan møte selv. Viktig at alle klassene er representert på FAU møtene. 

